Îsmet Şerîf Wanlî - Wîkîpediya

# Îsmet Şerîf Wanlî

### Ji Wîkîpediya

Îsmet Şerîf Wanlî profesor û siyasetmedarekî kurd e.

## [biguherîne] Jiyan

Mamoste Îsmet Şerîf Wanlî (Vanly), di 21.11.1924'an de li bajarê Şamê, li taxa Kurdan hatiye dinê. Dê û bavê wî Kurd in û ew jî li Şamê hatine dinê. Bav û kalên Wanlî, di dawiya sedsala 19'an de ji Bakûrê Kurdistana koçberê Şamê bûne û li wir jiyana xwe domandine.

Wanlî, li bajarê Şamê, li taxa Kurdan dibistana destpêkê xwendiye. Li ser deriyê vê dibistanê bi nivîsa erebî nivîsiye ku ev dibistan ji alê Adîle Xatûn xwîşka Selaheddînê Eyûbî, daye çêkirin.

Wanlî di xortaniya xwe de ji dîrokzaniyê hez kiriye, bi taybetî dîroka Kurd. Wî ji werzişê jî hez dikir. Li taxa kurdan, li Şamê tevî çend hevalên xwe yên xort nadiya xortan ya werzişê bi navê (Nadî Kurdistan) ya Futbolê damezrandiye.

Di salên 1940'an de têkiliyên wî serkirdeyên Komela Xoybûn re çêbû. Wî Mîr Celadet Bedirxan-Memduh Selîm, Qedrî Cemîl Paşa û Ekrem Cemîl Paşa, dîsa li Şamê wî Doktor Nuredîn Zaza û Qedrîcan naskirin.

Xwandina xwe li şamê û Lûbnanê pêk anî û dîploma xwe li Suryeyê wergirt. Bekaloriya bi zanînên siyasî, li zanîngeha dadmendî a Frensî wergirtiye û dîsan li Zanîngeha Amerîkî a li Lûbnanê xwendiye. Zimanê Feransî , Erebî û Ingilîzî baş dizanî bû.

Li Beyrut, wî Dr. Kamîran Bedirxan naskir û têkilyên xwe pê re xurt kir. Di 29.11.1948'an de ji bo xwendinê hat Swîsrê. Li zanîngeha Lozan huqûq xwend û bawernama doktorayê bi zanîna siyasî anî û li zanîngeha cenewrê wî bawernama master li ser dîrokzaniyê wergirt.

Li zanîngeha Sorbonne li Paris ew bû mamostayê dîroka Kurdistan û ders dane. Di destpêka şoreşa Îlonê ya başurê Kurdistanê de bû nûnerê Mela Mistefa Barzanî û ket nav siyasetê. Komîtek ji bu mafên gelê Kurd li derveyê Welat sazkir.

Di sala 1956 an de tevî 18 hevalên xwe Komela Xwendekarên Kurd li Ewropa damezrand û ji sala 1958 heta 1962 Wanlî serokatiya vê komelê kir.

Di sala 1960'an de beşdarê kongreya Xwendekarên Cîhanî bû li Bexdayê ew wek nûnerê xwendekarên Kurd bû. Wê demê wî Barzanî naskir.

Ji bo karên siyasî ew pir caran çû başûr û rojhilatê Kurdistan û têkilî bi şoreşê re danî.

Di sala 1970'an de bawernama xwe ya doktoriyê wergirt, bawernama wî lêkolînek li ser şoreşa başurê Kurdistan bû.

Di sala 1985'an bi hin hevalên xwe ve (Yekîtiya Huqûqzanên Kurd li Ewropa) damezrand û serokatiya vê saziyê kir. Wan belavok an jî çara gerdûnî ya mafên gelê Kurd derxist û li Parisê bi zimanê Frensî çapkir.

Ji aliyê desthilatdariya leşkerî ya Suriyê hukmê îdamê ya xeyabî ji bo Mamoste Wanlî derçû.

Piştî şikestina şoreşa başûr di sala 1975'an de, rejima beas ew dewetî Iraqê kir. Lê dema vegere Ewropayê hêzên Iraqê hewl dan ku wî bikujin, 7.10.1976.

Di sala 1995'an bû Serokê Instîtûta kurdî ji bo Lêkolîn u Zanist li Berlîn. Dîsa wî salî bû endamê Parlemanê Kurdistan li derveyî Welat (PKDW). Di sala 1999'an de bû serokê Kongra Netewiya Kurdistan (KNK)

Ji "http://ku.wikipedia.org../../../%C3%AE/s/m/%C3%8Esmet_%C5%9Eer%C3%AEf_Wanl%C3%AE_25e3.html" hatiye standin.

Kategorî: Kurd | Mêr | Siyasetmedar

##### Views

- Gotar | گوتار
- Guftûgo | گوفتوگۆ
- Revîzyona niha

##### Lêbigere

##### Zimanên din

- Deutsch